stanford-oval/wikipedia huggingface dataset:
Perseus
Kohtaaminen Atlaksen kanssa

Medusan surman jälkeen Perseus, kantaen mukanaan Medusan päätä, lensi Hermeen siipikengillä kauas yli maiden ja merten. Yön tullessa hän saavutti maan länsirajan, jonne aurinko laskee. Täällä hän olisi mielellään levännyt aamuun asti. Se oli kuningas Atlaksen valtakunta, joka yltäkylläisyydessään ylitti kaikki muut ihmisten valtakunnat. Hän oli rikas, hänellä oli paljon karjaa, eikä hänellä ollut naapuria tai kilpailijaa, joka olisi kiistänyt hänen valtaansa. Mutta hänen suurin ylpeytensä olivat hänen puutarhansa, joiden hedelmät olivat kultaisia, riippuvat kultaisista oksista ja olivat puoliksi peitettyinä kultaisilla lehdillä. Perseus sanoi hänelle: ”Tulen vieraaksesi. Jos kunnioitat kuuluisaa syntyperää, vetoan isääni Zeukseen, jos taas mahtavia tekoja, vetoan Medusan voittamiseen. Etsin lepoa ja ruokaa.” Mutta Atlas muisti, että muinainen ennustus oli varoittanut häntä, että Zeuksen poika jonakin päivänä ryöstäisi häneltä kultaomenat. Niin hän vastasi: ”Mene! tai valheelliset väittämäsi kunniasta tai syntyperästä eivät suojele sinua”. Niin hän yritti ajaa Perseuksen pois. Perseus, joka piti jättimäistä Atlasta liian vahvana vastuksena, sanoi: ”Koska arvostat ystävyyttäni niin vähän, ota lahja vastaan”, ja ojensi Medusan pään kääntäen oman katseensa pois. Silloin koko mahtava Atlas muuttui kiveksi. Hänen parrastaan ​​ja hiuksistaan ​​tuli metsiä, käsivarret ja hartiat muutuivat kallioiksi, pää vuorenhuipuksi ja luut kiviksi. Jokainen osa kasvoi, kunnes hänestä tuli kokonainen vuori, ja edelleen taivas kaikkine tähtineen lepää hänen harteillaan.
Liitto Andromedan kanssa

Matkalla takaisin Serifokseen Perseus pysähtyi Aithiopiassa, jota hallitsivat kuningas Kefeus ja hänen puolisonsa Kassiopeia. Kassiopeia oli kerskunut kauneutensa olevan neireidejäkin suurempaa, ja tämän seurauksena Poseidon oli lähettänyt merihirviön piinaamaan maata rangaistukseksi. Oraakkeli oli kertonut ahdingon loppuvan, jos he uhraisivat Andromedan, kuninkaan tyttären, pedolle. Niin tämä sidottiin kahleilla kallioon pedon saaliiksi, mutta Perseus surmasi pedon ja vapautti Andromedan sovittuaan ensin Kefeuksen kanssa saavansa tämän vaimokseen. Kefeuksen veli Fineus, jolle Andromeda oli alun perin luvattu, juoni kuitenkin Perseusta vastaan, jolloin Perseus muutti hänet kiveksi.
Aiheesta muualla

Kuvia tai muita tiedostoja aiheesta Perseus Wikimedia Commonsissa
| 0 | 1 | 2 |
| --- | --- | --- |
| Edeltäjä: Akrisios | Argoksen kuningas  1300-luku eaa. Kuvitteellinen kronologia | Seuraaja: Megapenthes |
| 0 | 1 | 2 |
| --- | --- | --- |
| Edeltäjä: – | Mykenen kuningas  1300-luku eaa. Kuvitteellinen kronologia | Seuraaja: Elektryon |
Perseus ja Andromeda.
Pasquale Lattuneddu

| Pasquale Lattuneddu> Henkilötiedot |
| --- | --- |
Syntynyt: 12. elokuuta 1956 (ikä 68) Tempio Pausania, Sardinia
Kansalaisuus:  Italia
    
Pasquale Lattuneddu (s. 18. elokuuta 1956) on italialainen liikemies ja entinen Formula One Groupin (FOM) operatiivinen johtaja. Hänet tunnettiin parhaiten Bernie Ecclestonen oikeana kätenä.
Vuonna 2015 hänet valittiin Formula 1:n 20. vaikutusvaltaisimmaksi henkilöksi.
Käännös suomeksi
Heorhi Gongadze

| Heorhi Gongadze |
| --- | --- |

Henkilötiedot
Syntynyt: 1969 Tbilisi, Georgian SNT
Kuollut: 2000 Ukraina
Ammatti:  toimittaja
Puoliso:  Myroslava Gongadze
Heorhi Ruslanovytš Gongadze (georg. გიორგი რუსლანის ძე ღონღაძე, Giorgi Ruslanis dze Ghonghadze; ukr. Георгій Русланович Ґонґадзе; 1969 – 2000) oli Georgiassa silloisessa Neuvostoliitossa syntynyt ja Ukrainassa uraa tehnyt toimittaja. Gongadze tuli tunnetuksi etenkin Ukrainan presidentti Leonid Kutšman kriitikkona. Gongadze siepattiin ja murhattiin vuonna 2000. Opposition julkaisemat Melnytšenko-nauhat implikoivat Kutšman murhaan ja ne aiheuttivat suuria mielenosoituksia. Murhasta tuomittiin myöhemmin kaikkiaan neljä henkilöä, mutta sen tilaajaa ei saatu selville.
Elämäkerta > Nuoruus

Heorhi Gongadze syntyi Tbilisissä silloisessa Neuvostoliitossa ja nykyisessä Georgiassa vuonna 1969. Hän opiskeli kieliä Lvivin yliopistossa nykyisessä Ukrainassa ja perusti vuonna 1989 kotimaassaan itsenäisen uutistoimiston nimeltä Georgian kansanrintama. Gongadze palasi myöhemmin Ukrainaan, jossa hän työskenteli Ukrainan kansanrintaman (Narodnyi Ruh’ Ukrajiny) Lvivin osastolle. Vuodesta 1991 hän teki töitä toimittajana lviviläiselle televisioasemalle ja sanomalehdelle. 1990-luvun puolivälillä Gongadze muutti Kiovaan, jossa hän työskenteli uutisankkurina.
Elämäkerta > Toimittajana

Gongadze tuli tunnetuksi Ukrainan presidentti Leonid Kutšman kriitikkona ja hän kirjoitti presidentin taloudellisista väärinkäytöksistä. Vuonna 1999 käytiin presidentinvaalit, joiden aikana Gongadze kampanjoi Kutšmaa vastaan. Hän otti osaa televisioväittelyyn, jossa hän arvosteli Kutšman sisäministeriä. Kutšma voitti kuitenkin vaalit, joissa hän oli käyttänyt avoimesti valtiokoneistoa oman kampanjansa tukena. Gongadze oli yksi 60 toimittajasta, jotka allekirjoittivat lehdistön vapauden rajoitukset tuominneen julkilausuman. Gongadze järjesti myös mielenosoituksen rajoituksia vastaan 3. toukokuuta.
Kutšma kamppaili valintansa jälkeen Korkeimman neuvoston kanssa vallanjaosta. Hän antoi esityksen kansanäänestyksestä presidentin valtaoikeuksien lisäämisestä maan perustuslaissa. Uudistus meni huhtikuussa 2000 läpi yli 80 % äänisaaliilla, vaikkakin äänestyksessä esitetyt kysymykset olivat epämääräisiä ja niiden lopullinen muotoilu jätettiin parlamentille. Gongadze oli kampanjoinut myös presidentin uusia valtaoikeuksia vastaan. 17. huhtikuuta 2000 Gongadze perusti internetissä ilmestyneen Ukrajinska pravda -sanomalehden, jossa hän toi esiin etenkin Kutšman kanssa vuoden 1999 vaalien aikana läheistä yhteistyötä tehneen Oleksandr Volkovin hämäriä liikesopimuksia. Vuoden 2000 kesällä hän valitti viranomaisille hänelle tuntemattomien henkilöjen varjostavan hänen liikkeitään ja esittäneen uhkailuja liittyen hänen työhönsä toimittajana.
Elämäkerta > Murha

Gongadze siepattiin kotimatkallaan 16. syyskuuta 2000. Hänen päätön ruumiinsa löydettiin läheltä Taraštšan pikkukaupunkia Kiovan alueella 2. marraskuuta 2000. Hänen vaimonsa Myroslava Gongadze kävi tunnistamassa ruumiin 10. joulukuuta. Myroslava ja perheen kaksi lasta saivat myöhemmin turvapaikan Yhdysvalloista. Murhasta tuli poliittinen skandaali 28. marraskuuta, jolloin Sosialistisen puolueen johtaja Oleksandr Moroz julkaisi niin sanotut Melnytšenko-nauhat. Mykola Melnytšenko oli presidentti Kutšman henkivartija, joka Morozin mukaan oli nauhoittanut Kutšman keskusteluja lähipiirinsä kanssa. Kutšma oli eräässä keskustelussaan puhunut Gongadzesta hänen toiminnastaan ilmeisen suuttuneena. Nauhalla on myös kohta, joka voidaan tulkita Kutšman antamaksi murhakäskyksi. Melnytšenko-nauhoja on pidetty vähintään osittain aitoina.
Melnytšenko-nauhat aiheuttivat laajoja mielenosoituksia. Mielenosoittajat järjestäytyivät tunnuksenaan "Ukraina ilman Kutšmaa". Suurin tekijä liikkeen taustalla oli kansallismielinen liberaali oikeisto. Kutšmaa itse myönsi lopulta olevansa nauhoituksella kuuluva puhuja, mutta hän väitti nauhaa muunnellun siten, että hän vaikutti syylliseltä. Viranomaisten yritykset selvittää murha vaikuttivat ponnettomilta. Kesäkuussa 2004 Ukrainan syyttäjänvirasto ilmoitti tapauksen saralta pidätetyn epäillyn, joka oli tunnustanut teon. Pidätettyyn viitattiin vain nimellä "K". Syyttäjän väitteeseen suhtauduttiin kuitenkin epäillen.
Kutšma ei asettunut uudelleen ehdolle presidentinvaaleissa loka-marraskuussa 2004. Sen sijaan hän tuki Viktor Janukovytšiä. Niin sanottu oranssi vallankumous johti kuitenkin opposition Viktor Juštšenkon voittoon. Juštšenko lupasi ratkaista Gongadzen murhan. 4. maaliskuuta 2005 valtionsyyttäjä Stansislav Piskunin julkisesti kuulusteltavaksi pyytämä entinen sisäministeri Juri Kravtšenko löydettiin kuolleena ilmeisesti itsemurhan tehneenä. 15. maaliskuuta 2008 Gongadzen murhasta tuomittiin kolme entistä sisäministeriölle työskennellyttä poliisia. He saivat 12–13 vuoden vankeusrangaistukset. Poliisien tuomio johti edelleen kenraali Oleksi Pukatšin pidätykseen. Pukatš oli toiminut tuomittujen poliisien valvojana Gongadzen sieppauksen ja murhan aikoihin. Pukatšin sanottiin tunnustaneen tappaneensa itse Gongadzen kuristamalla ja hakanneen tämän pään irti kirveellä. Pukatš vuonna 2013 elinikäisen vankeustuomion. Murhan tilaajasta ei kuitenkaan saatu selvyyttä.
Syyttäjä oli avannut tutkinnan koskien Kutšman osallisuutta murhaan maaliskuussa 2011. Häntä vastaan nostetut syytteet kuitenkin hylättiin kiovalaisessa oikeusistuimessa joulukuussa 2011 todisteiden puutteen takia.
Chevrolet Corvette C8

| Chevrolet Corvette C8 |
| --- | --- |

Valmistustiedot
Valmistusmaa:   Yhdysvallat
Valmistaja:  Chevrolet
Konserni:  General Motors
Valmistusvuodet:  2019–
Korimalli:  2-ovinen targa 2-ovinen cabriolet
Luokka:  S-segmentti
Edeltäjä:  Chevrolet Corvette C7
Tekniset tiedot
Moottori:  V8
Iskutilavuus:  5,5–6,2 l
Polttoaine:  bensiini
Vetotapa:  takaveto
Vaihteisto:  8-vaihteinen kaksoiskytkin
Chevrolet Corvette C8 on Chevrolet Corvetten kahdeksannen sukupolven malli, jota on valmistettu vuodesta 2019 lähtien. Edeltäjistään poiketen se on keskimoottorinen. Korimallit ovat coupé, jossa on irrotettava targakatto, sekä kovakattoinen avomalli.
Keskelle sijoitettu moottori on vapaasti hengittävä 6,2-litrainen V8 teholtaan 495 hevosvoimaa. Voimansiirtona on kahdeksanportainen kaksoiskytkinvaihteisto.
Chevrolet Corvette C8 Convertible
Aiheesta muualla

Kuvia tai muita tiedostoja aiheesta Chevrolet Corvette C8 Wikimedia Commonsissa
Corvette C8 Chevrolet
Älvsered

| Älvsered |
| --- | --- |

 Älvsered
 Koordinaatit: 57°14′27″N, 12°51′56″E 
Valtio:   Ruotsi
Lääni:  Hallandin lääni
Maakunta:  Länsi-Götanmaa
Kunta:  Falkenberg
Väkiluku (2021):  441
Infobox OKVirheellinen NIMI-arvo: 
Älvsered on taajama Falkenbergin kunnassa Hallandin läänissä Länsi-Götanmaan historiallisessa maakunnassa Ruotsissa. Taajamassa oli 441 asukasta vuonna 2021.
Tunnettuja henkilöitä

Anneli Andelén (s. 1968), jalkapalloilija
Aiheesta muualla

Kuvia tai muita tiedostoja aiheesta Älvsered Wikimedia Commonsissa
Kolmikärki (albumi)

| Kolmikärki CMX |
| --- | --- | --- |

Studioalbumin tiedot
 Äänitetty : lokakuu 1989
 Julkaistu: tammikuu 1990
 Tuottaja(t): Ahti Kortelainen
 Tyylilaji: hardcore punk
 Kesto: 39.06
 Levy-yhtiö: Bad Vugum
CMX:n muut julkaisut
| Raivo 1989 | Kolmikärki 1990 | Tanssitauti 1990 |
Kolmikärki on CMX:n ensialbumi vuodelta 1990. Pääosin kappaleet ovat parin minuutin hardcore punkia, mutta mukaan mahtuu myös muita tyylilajeja, esimerkiksi balladinomainen ”Suuri äiti”, hard rock -vaikutteinen ”Pyörivät sähkökoneet”, ”Pyydä mahdotonta” -valssi sekä kansanmusiikkivaikutteiset ”Johdatus salatieteisiin” ja ”Liekkisusi, sulkakäärme” ovat epätavanomaisia kappaleita punk-levyllä.
Kolmikärki äänitettiin ja miksattiin alle viikossa. Albumin CD-julkaisu sisältää alun perin vuonna 1989 julkaistun Raivo-EP:n. 2002 julkaistu re-masteroitu Gold-versio sisältää Raivon lisäksi Johannes Kastaja -EP:n. Albumin vinyylipainos julkaistiin uudelleen vuonna 2012 osana Kolmikärjen Veljeskunta -box setiä.
Kappaleet

Sävellykset ja sanoitukset - A. W. Yrjänä, sovitukset - A. W. Yrjänä ja CMX.
Johdatus salatieteisiin – 4.05
Sika ja perkele – 2.25
Nahkaparturi – 1.51
Kaikki nämä kädet – 2.30
Götterdämmerung – 2.05
Kuolemattomuuden ääni – 2.02
Pyydä mahdotonta – 2.57
Pyörivät sähkökoneet – 3.26
Taivas ja helvetti – 2.19
Voittamaton – 2.05
Suuri äiti – 3.48
Kolmas Johannes – 1.51
Hiljaisuuden pelko – 1.35
Liekkisusi, sulkakäärme – 6.07
Kokoonpano

A. W. Yrjänä – laulu, bassokitara
K. Suomalainen – kitara
P. Kanniainen – rummut
Kokoonpano > Muut tekijät

Kari – piano kappaleessa ”Pyydä mahdotonta”
Tepa – kitarasoolo kappaleessa ”Pyörivät sähkökoneet”
A. Kortelainen – äänitys ja miksaus (Tico Tico Studio, Kemi)
P. Laakso - Kansitaide
Arvostelut

Desibeli.net:
Imperiumi.net:
Noise.fi:
Rytmi:
Aiheesta muualla

Kolmikärki (albumi) Discogsissa. (englanniksi)
Dorothy Metcalf-Lindenburger

| Dorothy M>  Metcalf-Lindenburger |
| --- | --- |

Henkilötiedot
Syntynyt: 2. toukokuuta 1975 (ikä 49) Colorado Springs, Colorado
Kansalaisuus:  yhdysvaltalainen
Ammatti:  opettaja
Ura
Tyyppi:  NASAn astronautti
Lennot

:  STS-131
 
Dorothy Marie ”Dottie” Metcalf-Lindenburger (s. 2. toukokuuta 1975 Colorado Springs, Colorado) on opettaja ja NASAn astronautti. Hän osallistui 5. huhtikuuta 2010 laukaistulle avaruussukkulalennolle STS-131 tehtäväspesialistina.
Metcalf-Lindenburger syntyi Colorado Springsissä mutta pitää Fort Collinsia Coloradossa kotikaupunkinaan. Hän meni naimisiin 7. luokan opettajan Jason Metcalf-Lindenburgerin kanssa vuonna 2000. Heillä on yksi lapsi.
Metcalf-Lindenburger harrastaa juoksua. Hän on juossut yli kymmenen maratonia, mukaan lukien Bostonin maratonin vuonna 2004.
Koulutus

Fort Collins High School, Fort Collins, Colorado.
Alempi korkeakoulututkinto geologiassa (Bachelor of Arts) Whitman Collegessa, Washingtonissa vuonna 1997.
Ura opettajana

Opettanut viisi vuotta geotieteitä (earth science) ja tähtitiedettä Hudson’s Bay High Schoolissa Vancouverissa, Washingtonin osavaltiossa.
Toiminut kolme vuotta maastojuoksuvalmentajana high school -tasolla ja kaksi vuotta tiedeolympialaisten valmentajana.
Tutkinut kivien petrologiaa ja jäätiköitymistä.
Ura NASAssa

Metcalf-Lindenburger valittiin NASAn astronauttikoulutukseen tehtäväspesialistiksi ja opettaja-astronautiksi toukokuussa 2004. Hän suoritti koulutuksen helmikuussa 2006, minkä jälkeen hän toimi teknisissä tehtävissä astronauttitoimistossa ja tulevien lentojen parissa. Viimeksi hän on toiminut avaruusaseman järjestelmien ja miehistön käyttöliittymien parissa. Hänet nimitettiin sukkulalennon STS-131 miehistöön. STS-131 laukaistiin kohti Kansainvälistä avaruusasemaa (ISS) 5. huhtikuuta 2010.
Aiheesta muualla

Wikimedia Commonsissa on kuvia tai muita tiedostoja aiheesta .
Sukkulalentoa STS-131 edeltänyt haastattelu (Arkistoitu – Internet Archive) (8.3.2010) (englanniksi)
Valokuvia Dorothy Metcalf-Lindenburgerista (Arkistoitu – Internet Archive)
STS-131:n miehistön jäsenet Alan Poindexter, Naoko Yamazaki (takana) ja Metcalf-Lindenburger virtuaalitodellisuuslaboratoriossa.
Jääpallon Allsvenskan-kausi 2003–2004

| Allsvenskan 2003-2004 |
| --- | --- |
Joukkueiden määrä:  16
Ajankohta:  7.11.2003 – 21.3.2004
Mestari:  Edsbyns IF
Toinen sija:  Sandvikens AIK
Pudonneet joukkueet:  Ljusdals BK  IK Sirius, Uppsala
Paras maalintekijä:  Sergei Obuhov, Falu BS (47)
Alempi sarjataso:  1. Divisioona
  ← 2003 :  2005 → 
Kaudella 2003–2004 Ruotsin jääpallon pääsarja pelattiin kaksilohkoisena. Joukkueet pelasivat ensin kaksilohkoisen Allsvenskanin alkusarjan Pohjoislohkon ja Etelälohkon, joista kummastakin neljä parasta jatkoi Eltserieniin ja kummankin lohkon neljä heikointa Superallsvenskaniin. Ylempään loppusarjaan eli Elitserieniin päässeet joukkueet pelasivat kaksinkertaisen sarjan toisen lohkon Elitserien-joukkueiden kanssa, mutta yhden ottelun oman alkulohkonsa Elitserien-joukkueiden kanssa - kaikkiaan siis 11 ottelua Elitserien-osassa. Alemman loppusarjan eli Superallsvenskanin joukkueet saivat lähtöpisteitä 3-2-1-0 eli alkusarjan viitoset kolme lähtöpistettä, kuutoset kaksi lähtöpistettä, seiskat yhden lähtöpisteen ja kahdeksannet nolla lähtöpistettä. Samalla tavalla joukkueet pelasivat kaksi ottelua naapurilohkon joukkueita vastaan, mutta yhden lohkon oman lohkonsa joukkueita vastaan - vastaavasti siis 11 ottelua.
Loppuottelussa Uppsalassa kohtasivat runkosarjan eli Elitserienin kolmonen Edsbyns IF ja nelonen Hammarby IF, Tukholma. Ottelu päättyi Edsbyn 7–6 voittoon.
Sarjataulukko > Allsvenskan - Pohjoislohko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Sandvikens AIK  | 14 |  13  |  0  |  1   |   99  |  40   | +59 | 26 |
| Edsbyns IF  | 14 |  10  |  2  |  2   |   70  |  51   | +19 | 22 |
| Falu BSS  | 14 |  8   |  1  |  5   |   73  |  53   | +20 | 17 |
| Bollnäs GoIF/BF  | 14 |  6   |  2  |  6   |   63  |  54   | +9 | 14 |
| Broberg/Söderhamn Bandy  | 14 |  6   |  2  |  6   |   51  |  54   | -3 | 14 |
| Ljusdals BK  | 14 |  5   |  0  |  9   |   54  |  67   | -13 | 10 |
| Kalix BF  | 14 |  2   |  3  |  9   |   54  |  87   | -33 | 7 |
| IK Sirius, Uppsala  | 14 |  1   |  0  |  13  |   37  |  95   | -58 | 2 |
Sarjataulukko > Allsvenskan - Etelälohko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Hammarby IF  | 14 |  12  |  0  |  2   |   102 |  54   | +48 | 24 |
| Västerås SK  | 14 |  10  |  1  |  3   |   79  |  45   | +34 | 21 |
| Villa Lidköping BK  | 14 |  8   |  0  |  6   |   70  |  69   | +1 | 16 |
| IFK Vänersborg  | 14 |  6   |  2  |  6   |   68  |  67   | +1 | 14 |
| BolticGöta, Karlstad  | 14 |  4   |  3  |  7   |   56  |  68   | -12 | 11 |
| Vetlanda BK  | 14 |  4   |  2  |  8   |   61  |  74   | -13 | 10 |
| IFK Motala  | 14 |  4   |  2  |  8   |   50  |  79   | -29 | 10 |
| Katrineholm SK  | 15 |  3   |  1  |  11  |   65  |  95   | -30 | 7 |
Sarjataulukko > Elitserien

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Edsbyns IF  | 11 |  8   |  1  |  2   |   49  |  39   | +10 | 17 |
| Hammarby IF  | 11 |  8   |  0  |  3   |   68  |  31   | +37 | 16 |
| Västerås SK  | 11 |  6   |  3  |  2   |   62  |  35   | +27 | 15 |
| Sandvikens AIK  | 11 |  6   |  2  |  3   |   75  |  43   | +32 | 14 |
| IFK Vänersborg  | 11 |  5   |  0  |  6   |   52  |  60   | -8 | 10 |
| Falu BS  | 11 |  4   |  0  |  7   |   45  |  59   | -14 | 8 |
| Villa Lidköping BK  | 11 |  2   |  1  |  8   |   45  |  91   | -46 | 5 |
| Bollnäs GoIF/BF  | 11 |  1   |  1  |  9   |   37  |  75   | -38 | 3 |
Sarjataulukko > Allsvenskan - jatkosarja

| Joukkue | O | V | T | H | Maalit | P |
| --- | --- | --- | --- | --- | --- | --- |
| Vetlanda BK | 11 | 8 | 1 | 2 | 53 - 26 | 19 |
| BolticGöta, Karlstad | 11 | 6 | 1 | 4 | 58 - 36 | 16 |
| Broberg/Söderhamn Bandy | 11 | 6 | 1 | 4 | 49 - 44 | 16 |
| IFK Motala | 11 | 5 | 2 | 4 | 54 - 45 | 13 |
| Katrineholms SK | 11 | 5 | 3 | 3 | 51-53 | 13 |
| Kalix BF | 11 | 3 | 3 | 5 | 37-48 | 10 |
| Ljusdals BK | 11 | 3 | 1 | 7 | 37-44 | 9 |
| IK Sirius, Uppsala | 11 | 2 | 0 | 9 | 22-65 | 4 |
Pudotuspelit > Neljännesvälierät

Ensi vaiheessa Elitserienin kaksi heikointa ja Allsvenskan-jatkosarjan kaksi parasta pelasivat keskenään selvittääkseen paikkaa puolivälieriin Elitserienin kuuden parhaan vastustajaksi.
| Joukkue #1 | Voitot | Joukkue #2 | Ottelu 1 | Ottelu 2 |
| --- | --- | --- | --- | --- |
| Vetlanda BK | 5-11 | Bollnäs GoIF/BF | 5-5 | 4-5 |
| BolticGöta, Karlstad | 11-6 | Villa Lidköping BK | 6-3 | 5-3 |
Pudotuspelit > Puolivälierät

| Joukkue #1 | Voitot | Joukkue #2 | Ottelu 1 | Ottelu 2 | Ottelu 3 | Ottelu 4 | Ottelu 5 |
| --- | --- | --- | --- | --- | --- | --- | --- |
| Edsbyns IF | 3–0 | Bollnäs GoIF/BF | 7-2 | 7-2 | 7-4 |  |  |
| Västerås SK | 3–0 | Falu BS | 5-4 | 2-0 | 7-1 |  |  |
| Hammarby IF | 3-0 | BolticGöta, Karlstad | 6-1 | 7-2 | 10-2 |  |  |
| Sandvikens AIK | 3–0 | IFK Vänersborg | 9-2 | 7-2 | 8-2 |  |  |
Pudotuspelit > Välierät

| Joukkue #1 | Voitot | Joukkue #2 | Ottelu 1 | Ottelu 2 | Ottelu 3 | Ottelu 4 | Ottelu 5 |
| --- | --- | --- | --- | --- | --- | --- | --- |
| Edsbyns IF | 3–1 | Västerås SK | 5-1 | 0-9 | 6-1 | 4-3 | - |
| Hammarby IF | 3–2 | Sandvikens AIK | 4-6 | 6-5 | 8-3 | 3-4 ja | 8-4 |
Pudotuspelit > Loppuottelu

21.3.2004 Studenternas IP, Uppsala Yleisöä:
| Joukkue #1 | Tulos | Joukkue #2 |
| --- | --- | --- |
| Edsbyns IF | 7-6 | Hammarby IF |
Karsinnat > Pohjoislohko

| Joukkue | O | V | T | H | Maalit | P |
| --- | --- | --- | --- | --- | --- | --- |
| Kalix Bandy | 4 | 4 | 0 | 0 | 44-14 | 8 |
| Västanfors IF | 4 | 2 | 0 | 2 | 21-30 | 4 |
| Gustavsbergs IF | 4 | 1 | 1 | 2 | 25-31 | 3 |
| Skutskärs IF | 4 | 0 | 1 | 3 | 18-33 | 1 |
Kalix Bandy säilytti Allsvenskan-paikkansa. Sarjan kahta viimeistä kierrosta ei pelattu, koska Kalixin lohkovoitto oli selvä jo neljän pelatun ottelun jälkeen.
Karsinnat > Etelälohko

| Joukkue | O | V | T | H | Maalit | P |
| --- | --- | --- | --- | --- | --- | --- |
| Katrineholm SK | 6 | 5 | 0 | 1 | 36-25 | 10 |
| Nässjö IF | 6 | 3 | 0 | 3 | 39-35 | 6 |
| BK Derby-Stångebro, Linköping | 6 | 3 | 0 | 3 | 32-38 | 7 |
| IFK Kungälv | 6 | 1 | 0 | 5 | 29-38 | 2 |
Katrineholm SK säilytti Allsvenskan-paikkansa.
Parhaat maalintekijät - runkosarja (ml. suomalaiset, venäläiset, norjalaiset)

| Sija | Pelaaja | Joukkue | Maalit |
| --- | --- | --- | --- |
| 1. | Sergei Obuhov | Falu BS | 47 |
| 2. | David Karlsson | Hammarby IF | 42 |
| 3. | Sami Laakkonen | IFK Vänersborg | 36 |
| 4. | Ari Holopainen | IFK Vänersborg | 34 |
| 4. | Magnus Muhrén | Sandvikens AIK | 34 |
| 6. | Joakim Hedqvist | Broberg/Söderhamn Bandy | 33 |
| 11. | Mihail Paškin | Katrineholm SK | 29 |
| 11. | Rinat Šamsutov | Västerås SK | 21 |
Sisygambis

Sisygambis oli Persian kuninkaan Dareios III:n äiti. Hän oli ehkä myös Dareioksen vaimon Statiran äiti.
Vuonna 333 eaa. Dareios lähti Vähään-Aasiaan kukistamaan Aleksanteri Suuren johtamia makedonialaisia. Dareios otti äitinsä, vaimonsa ja tyttärensä Statiran ja Drypetiksen mukanaan tälle sotaretkelle. Persialaisten kärsittyä tappion Issoksen taistelussa Darioksen perhe joutui Aleksanterin vangiksi. Dareioksen perhe luuli Dareioksen kuolleen, mutta Aleksanteri lähetti Leonnatoksen heidän luokseen kertomaan, että Dareios oli vielä elossa. Kun Aleksanteri meni tapaamaan Dareioksen perhettä Hefaistionin kanssa, luuli Sisygambis aluksi, että pidempi Hefaistion olisi ollut kuningas. Huomattuaan virheensä Sisygambis pelästyi, mutta Aleksanteri ei välittänyt tästä vaan antoi Dareioksen perheelle samanlaiset oikeudet, mitä heillä oli ollut ennenkin.
Sisygambis seurasi perheensä kanssa Aleksanterin armeijan mukana. Heidän annettiin lopulta asettua Susaan. Dareioksen vaimo Stateira oli kuollut aikaisemmin, ehkä vuonna 331 eaa. Kun Bessos tappoi Dareioksen, lähetti Aleksanteri Dareioksen ruumiin Sisygambikselle, jotta tämä saisi haudata poikansa persialaisen tavan mukaan. Kun Aleksanteri palasi Intian sotaretkeltään vuonna 324 eaa., meni hän naimisiin Sisygambiksen lapsenlapsen Statiran kanssa. Hefaistion puolestaan meni naimisiin Drypetiksen kanssa. Kummastakin tuli kuitenkin pian leskiä, koska Hefaistion kuoli vuonna 324 eaa. ja Aleksanteri vuonna 323 eaa. Aleksanterin kuoleman jälkeen Roksane antoi murhata sisarukset. Sisygambis kuoli myös pian tämän jälkeen. Quintus Curtius Rufuksen mukaan Sisygambis teki itsemurhan kuultuaan Aleksanterin kuolemasta.